Saber Khalifa

Saber Khalifa (, s. 14. lokakuuta 1986 Gabès) on tunisialainen jalkapalloilija. Laitahyökkääjänä pelaava Khalifa edustaa Ranskan pääsarjassa Marseillea.

Ura
Khalifa aloitti uransa Stade Gabésienin junioriseurassa. Hän pelasi yhden kauden joukkueen edustuksessa Ligue Professionnelle 2:ssa, josta hän siirtyi Tunisian pääkaupunkiseuraan Espéranceen kaudella 2006–2007.Kawarji.com  Viitattu 15.3.2009 Khalifa vietti joukkueessa kaksi kautta ennen siirtymistään lainalle CS Hammam-Lifiin, jossa hän teki läpimurtonsa ensimmäisellä kaudella tekemällä kahdeksan maalia kauden aikana, ollen Tunisian pääsarjan viidenneksi paras maalintekijä. Kauden päätteeksi Khalifa jatkoi lainasopimustaan Hammam-Lifissa. Toinen kausi lainaseurassa osoittautui vielä paremmaksi onnistuttuaan maalinteossa 12 kertaa jääden Tunisian maalitilaston toiseksi Michael Eneramon jälkeen, joka teki kauden aikana maalin enemmän. Maaleista huolimatta Hammam-Lif sijoittui sarjassa yhdeksänneksi, kaksi sijoitusta heikommin kuin edellisellä kaudella.

Kaudella 2010–2011 Khalifa palasi kahden kauden lainasopimuksen päätteeksi takaisin Espéranceen. Khalifa pelasi kauden aikana kymmenen sarjaottelua Tunisian pääsarjassa, joissa hän teki yhden maalin. Kauden päätyttyä Khalifa juhli Tunisian mestaruutta, kun Espérance oli voittanut Tunisian pääsarjan viiden pisteen erolla ES Saheliin.

Évian
Tammikuussa 2011 Khalifa solmi kolmen vuoden sopimuksen Ranskan Ligue 2:ssa pelaavan Évianin kanssa. Hänen on tarkoitus siirtyä joukkueeseen heinäkuussa 2011.Khlifa signe à Evian TG  FootAfrica365 Viitattu 14.1.2011  Joukkue nousi lopulta kauden päätteeksi Ranskan pääsarjaan, jossa Khalifa pelasi ensimmäisen ottelunsa 14. elokuuta 2011 Nizzaa vastaan. Hän myös onnistui saman tien maalinteossa. Avauskaudellaan Khalifa onnistui maalinteossa neljästi.

Kaudella 2012–2013 Khalifa onnistui Ligue 1:ssä maalinteossa kolmetoista kertaa, ollen joukkueensa paras maalintekijä.Ligue 1 2012–2013 soccerway Viitattu 20.6.2014  Khalifa oli Evianin mukana, kun joukkue eteni Ranskan cupin loppuotteluun saakka. He kuitenkin hävisivät loppuottelun maalein 3–2.

Marseille
Khalifa siirtyi Marseilleen elokuussa 2013.Transfert. Khlifa d’Evian à Marseille, Sougou fait le chemin inverse ouest-france.fr 7.8.2013 Viitattu 20.6.2014  Avauskaudellaan Khalifa toimi vaihtopelaajan roolissa ja pelasi yhteensä 28 ottelua Ligue 1:ssä. Hän teki kauden aikana yhden maalin Montpellier’ta vastaan.

Heinäkuussa 2014 Khalifa siirtyi lainasopimuksella Club Africainiin.Officiel: Saber Khlifa prêté au Club Africain tunisie14.tn 24.7.2014 Viitattu 19.8.2014 

Maajoukkueura
Khalifa pelasi ensimmäisen A-maaottelunsa Tunisian paidassa 17. marraskuuta 2010 Afrikan karsintaottelussa Botswanaa vastaan, tultuaan vaihdosta kentälle.Saber KHALIFA lequipe.fr Viitattu 20.6.2014  Toisen ottelunsa hän pelasi 8. lokakuuta 2011 myöskin Afrikan karsinnoissa Togoa vastaan, jossa hän myös teki maajoukkueuransa ensimmäisen maalin.

Khalifa on aikaisemmin edustanut Tunisiaa olympialaisissa ja Tunisian paikallisessa maajoukkueessa.

Afrikan-mestaruuskisat 2012
Khalifa valittiin Tunisian maajoukkueeseen vuoden 2012 Afrikan-mestaruuskisoihin. Hän oli osallisena Tunisian avausmaalissa Marokkoa vastaan.

Afrikan-mestaruuskisat 2013
Khalifa oli mukana Tunisian joukkueessa 2013 Afrikan-mestaruuskisoissa. Hän pelasi kaikki kolme ottelua avauksessa, kun Tunisian kisat päättyivät alkulohkoon.

Maaottelumaalit
#PäivämääräPelipaikkaVastustajaTilanneLopputulosKilpailu18. lokakuuta 2011Tunisia2–02–02012 AM-karsinnat29. tammikuuta 2012Al-Sharjah Stadium, Alsharjah, Sudan1–03–0Ystävyysottelu35. helmikuuta 2012Stade de Franceville, Franceville, Gabon1–12–12012 AM-kisat49. helmikuuta 2012Kap Verde0–11–22014 MM-karsinnat59. helmikuuta 2012Al-Wakrah Stadium, UAE1–01–1Ystävyysottelu

Saavutukset
 Tunisian cup: 2007, 2008
 Tunisian mestaruus: 2011
 Ranskan cup
Hopeaa: 2013

Lähteet

Aiheesta muualla
Saber Khlifan tilastot Ranskan sarjoissa 

Luokka:Tunisialaiset jalkapalloilijat
Luokka:Vuonna 1986 syntyneet
Luokka:Elävät henkilöt